ఇటీవల 'జై లవకుశ' సినిమాతో బాక్స్ ఆఫీస్ రికార్డులను తిరగరాసిన దర్శకుడు బాబీ. ఆయన తాజాగా ఓ ఇంటర్వ్యూలో పాల్గొని తన చిన్నతనంలోని పలు ఆసక్తికర సంగతులను గుర్తుచేసుకున్నారు. తన చిన్నతనంలో నాన్నతో ఎక్కువగా చిరంజీవి సినిమాలకే వెళ్ళేవాడినని చెప్పుకొచ్చారు.'మా నాన్నగారు చిరంజీవికి పెద్ద ఫాన్ అని, చిరంజీవి సినిమా విడుదలైందంటే చాలు మొదటి రోజే ఆ సినిమా చేసే వారని చెప్పారు. నన్నుకూడా ఆయన సినిమాలకు తీసుకెళ్లే వారని అన్నారు. నాకోసం నాన్న వీధి చివరకు ముందుగా వెళ్లి ఆ తర్వాత నన్ను రమ్మనేవారని..  నేను ఇంట్లో స్కూల్‎కి వెళ్తున్నా అని చెప్పి యూనిఫామ్, బాగ్ వేసుకొని బయటకు వెళ్ళాక నాన్నగారు నన్ను చిరంజీవి సినిమాకు తీసుకెళ్లేవారంటూ' అప్పటి సంగతులను నెమరు వేసుకున్నారు బాబీ. కాగా కొంతకాలం కింద నాన్న ఆరోగ్యం కాస్త క్షీణించినపుడు 'ఏరా.. నేను చిన్నప్పుడు నీకు చిరంజీవి సినిమాలు చూపించా. నువ్ ఇప్పుడు దర్శకుడివి అయ్యావు. మరి నాకు చిరంజీవిని చూపించవా..' అని నాన్న అడగగానే నాకు బాధ అనిపించి వెంటనే వినాయక్‎కి ఫోన్ చేసి విషయం చెప్పానని.. ఆ వెంటనే చిరంజీవి గారే స్వయంగా నాకు ఫోన్ చేసి నేను మీ ఇంటికి వస్తా అని చెప్పాడని అన్నారు బాబీ. చివరకు 'జై లవకుశ' విడుదలరోజే చిరు మా ఇంటికి వచ్చి సరదాగా గడిపారని.. అదే నేను మా నాన్నకు ఇచ్చిన బహుమతి అని చెప్పుకొచ్చారు బాబీ.
iteevala 'jai lavakusa' sinimaatho backs offies rikaardulanu tiragaraasina darsakudu babi. aayana taajaagaa oo interviewlo palgoni tana chinnatanamloni palu aasaktikara sangatulanu gurtuchesukunnaru. tana chinnatanamlo naannatho ekkuvagaa chiranjeevi cinemalake vellevaadinani cheppukochaaru.'maa naannagaaru chiranjeeviki pedda fan ani, chiranjeevi sinima vidudalaindante chaalu modati roje aa sinima chese vaarani cheppaaru. nannukuda aayana sinimaalaku teesukelle vaarani annaru. nakosam naanna veedhi chivaraku mundugaa velli aa tarvaata nannu rammanevaarani..  nenu intlo scool‎ki veltunnaa ani cheppi unifam, bag vesukoni bayataku vellaaka naannagaaru nannu chiranjeevi sinimaaku teesukellevaarantu' appati sangatulanu nemaru vesukunnaru babi. kaga kontakaalam kinda naanna aarogyam kaasta ksheeninchinapudu 'era.. nenu chinnappudu neeku chiranjeevi cinimaalu chuupinchaa. nuv ippudu darsakudivi ayyavu. mari naaku chiranjeevini chupinchava..' ani naanna adagagaane naaku baadha anipinchi ventane vinayak‎ki fon chesi vishayam cheppaanani.. aa ventane chiranjeevi gaare swayamgaa naaku fon chesi nenu mee intiki vasta ani cheppadani annaru babi. chivaraku 'jai lavakusa' vidudalaroje chiru maa intiki vachi saradaagaa gadipaarani.. adhe nenu maa naannaku ichina bahumati ani cheppukochaaru babi.